บวรศักดิ์ อุวรรณโณ

ศาสตราจารย์กิตติคุณ **บวรศักดิ์ อุวรรณโณ**  (เกิด 19 ตุลาคม พ.ศ. 2497) เป็นนักวิชาการและนักการเมืองชาวไทย อดีตรองนายกรัฐมนตรี ในรัฐบาลอนุทิน ชาญวีรกูล อดีตเลขาธิการคณะรัฐมนตรี อดีตรองประธานสภาปฏิรูปแห่งชาติ อดีตเลขาธิการสถาบันพระปกเกล้า อดีตสมาชิกสภานิติบัญญัติแห่งชาติ พ.ศ. 2549 อดีตสมาชิกสภาร่างรัฐธรรมนูญ พ.ศ. 2539 อดีตนายกสภามหาวิทยาลัยราชภัฏสงขลา อดีตนายกสภาสถาบันบัณฑิตพัฒนศิลป์ และอดีตคณบดีคณะนิติศาสตร์ จุฬาลงกรณ์มหาวิทยาลัย

## ประวัติ
บวรศักดิ์ เกิดเมื่อวันที่ 19 ตุลาคม พ.ศ. 2497 ที่ตำบลบ่อยาง อำเภอเมืองสงขลา จังหวัดสงขลา เป็นบุตรคนที่ 7 ของนายวิภัทร กับนางอารีย์ อุวรรณโณ เป็นญาติกับวิษณุ เครืองาม อดีตรองนายกรัฐมนตรี ด้านครอบครัวเคยสมรสกับนางปาริชาติ ชุมสาย ณ อยุธยา (สกุลเดิม: สุขสงเคราะห์) มีบุตร-ธิดา 2 คน ปัจจุบันหย่ากันแล้ว

## การศึกษา
บวรศักดิ์ อุวรรณโณ จบการศึกษาชั้นประถมศึกษาจากโรงเรียนแสงทองวิทยา ชั้นมัธยมศึกษาจากโรงเรียนมหาวชิราวุธ จังหวัดสงขลา และโรงเรียนเตรียมอุดมศึกษา ต่อมาได้เข้าศึกษาที่คณะนิติศาสตร์ จุฬาลงกรณ์มหาวิทยาลัย และดำรงตำแหน่งสมาชิกสภานิสิตจุฬาลงกรณ์มหาวิทยาลัย ในปี พ.ศ. 2518 ได้สำเร็จการศึกษาระดับปริญญาตรี นิติศาสตรบัณฑิต (เกียรตินิยมอันดับหนึ่ง เหรียญทอง) จากคณะนิติศาสตร์ จุฬาลงกรณ์มหาวิทยาลัย ปี พ.ศ. 2519 สำเร็จเป็นเนติบัณฑิตไทย (สอบได้อันดับที่ 3 ของรุ่นที่ 29) สำนักอบรมศึกษากฎหมายแห่งเนติบัณฑิตยสภา ปี พ.ศ. 2522 สำเร็จการศึกษาในระดับปริญญาโทและปริญญาเอกทางกฎหมายมหาชน มหาวิทยาลัยปารีส-นองแตร์ () ซึ่งตั้งอยู่บริเวณชานเมืองกรุงปารีส และพ.ศ. 2541 จบหลักสูตรจากวิทยาลัยป้องกันราชอาณาจักร รุ่น 4111

## การทำงาน
บวรศักดิ์ เริ่มรับราชการในปี พ.ศ. 2519 ในตำแหน่งอาจารย์คณะนิติศาสตร์ จุฬาลงกรณ์มหาวิทยาลัย ในปี พ.ศ. 2531 เป็นคณะที่ปรึกษานโยบายของนายกรัฐมนตรี สำนักงานเลขาธิการนายกรัฐมนตรี ในปี พ.ศ. 2532 เป็นรองเลขาธิการนายกรัฐมนตรีฝ่ายการเมือง

ต่อจากนั้นในปี พ.ศ. 2534 ได้กลับเข้ารับราชการ ภาควิชากฎหมายปกครองและกฎหมายทั่วไป คณะนิติศาสตร์ จุฬาลงกรณ์มหาวิทยาลัย ในปี พ.ศ. 2538 เป็นคณบดีคณะนิติศาสตร์ จุฬาลงกรณ์มหาวิทยาลัย และปี พ.ศ. 2542 – พ.ศ. 2546 เป็นเลขาธิการสถาบันพระปกเกล้า  ปี พ.ศ. 2546 – พ.ศ. 2549 เป็นเลขาธิการคณะรัฐมนตรี

นอกจากนั้น บวรศักดิ์ ยังได้รับการแต่งตั้งเป็นศาสตราภิชานแห่งจุฬาลงกรณ์มหาวิทยาลัยด้วย

และยังดำรงตำแหน่ง ประธานกรรมการ และ กรรมการอิสระ บริษัท นามยง เทอร์มินัล จำกัด (มหาชน) ประธานกรรมการ และ กรรมการอิสระ บริษัท อีเทอเนิล เอนเนอยี จำกัด (มหาชน) ประธานกรรมการ บริษัท เจนเนอรัล เอนจิเนียริ่ง จำกัด (มหาชน) กรรมการอิสระ บริษัท โกลว์ พลังงาน จำกัด (มหาชน)

ภายหลังการรัฐประหารในประเทศไทย พ.ศ. 2557 เขาได้รับแต่งตั้งเป็นประธานคณะกรรมาธิการยกร่างรัฐธรรมนูญ พ.ศ. 2558 ที่ปรึกษาผู้ทรงคุณวุฒิของคณะกรรมการเตรียมการปฏิรูปประเทศ ตามคำสั่งนายกรัฐมนตรีที่ 8/2560 รองประธานสภาปฏิรูปแห่งชาติ กรรมการผู้ทรงคุณวุฒิในคณะกรรมการนโยบายกองทุนสนับสนุนการวิจัย กรรมการข้าราชการพลเรือนในสถาบันอุดมศึกษาผู้ทรงคุณวุฒิ

ปัจจุบันยังคงดำเนินมูลนิธินักศึกษาสถาบันพระปกเกล้าเพื่อสังคม สร้างสรรค์เด็กและเยาวชน ก้าวขึ้นสู่การเป็นผู้นำ ผ่านเครือข่าย SEED Thailand เครือข่ายเยาวชนรักษ์บ้านเกิด

ในเดือนกันยายน พ.ศ. 2568 เขาได้รับการแต่งตั้งเป็นรองนายกรัฐมนตรี ในรัฐบาลอนุทิน ชาญวีรกูล ซึ่งจะดูแลด้านกฎหมายเป็นหลัก

## รางวัลและเกียรติคุณ
* พ.ศ. 2542  ได้รับประกาศเกียรติคุณเป็นนักวิจัยดีเด่นแห่งชาติ สาขานิติศาสตร์ ประจำปี 2543 จากสภาวิจัยแห่งชาติ
* พ.ศ. 2545 ได้รับพระราชทานกิตติบัตรแต่งตั้งเป็นศาสตราจารย์กิตติคุณ คณะนิติศาสตร์ ประจำปีการศึกษา 2545 จากจุฬาลงกรณ์มหาวิทยาลัย
* พ.ศ. 2545 – พ.ศ. 2548 ได้รับคัดเลือกจากองค์การสหประชาชาติ ให้ดำรงตำแหน่งเป็นผู้ทรงคุณวุฒิกรรมาธิการบริหารภาครัฐของสภาเศรษฐกิจและสังคมแห่งสหประชาชาติ (Committee of Experts on Public Administration of the United Nations Economic and Social Council) ประจำปี 2545–2548
* ได้รับประกาศเกียรติคุณเป็นนิสิตเก่านิติศาสตร์ดีเด่นจากสมาคมนิสิตเก่า คณะนิติศาสตร์ จุฬาลงกรณ์มหาวิทยาลัย

## เครื่องราชอิสริยาภรณ์
ศาตราจารย์กิตติคุณ  ได้รับพระราชทานเครื่องราชอิสริยาภรณ์ของประเทศไทยและเครื่องราชอิสริยาภรณ์ของต่างประเทศต่าง ๆ ดังนี้
### เครื่องราชอิสริยาภรณ์ไทย

 สาขานิติศาสตร์

### เครื่องราชอิสริยาภรณ์ต่างประเทศ
* : 
** พ.ศ. 2547 – 80px เครื่องราชอิสริยาภรณ์ออเรนจ์-นัสเซา ชั้นที่ 1
* : 
** พ.ศ. 2547 – 80px เครื่องอิสริยาภรณ์กิตติคุณแห่งชาติ ชั้นที่ 2

## อ้างอิง

## แหล่งข้อมูลอื่น
* www.uborwornsak.com บวรศักดิ์ อุวรรณโณ เว็บไซต์ส่วนตัว

หมวดหมู่:บุคคลจากอำเภอเมืองสงขลา
หมวดหมู่:ข้าราชการพลเรือนชาวไทย
หมวดหมู่:เลขาธิการคณะรัฐมนตรีไทย
หมวดหมู่:ศาสตราจารย์กิตติคุณ
หมวดหมู่:ศาสตราภิชาน
หมวดหมู่:อาจารย์คณะนิติศาสตร์
หมวดหมู่:นักกฎหมายชาวไทย
หมวดหมู่:สามัญสมาชิกเนติบัณฑิตยสภา
หมวดหมู่:ราชบัณฑิต
หมวดหมู่:นักวิชาการจากจังหวัดสงขลา
หมวดหมู่:ผู้ได้รับรางวัลนักวิจัยดีเด่นแห่งประเทศไทย
หมวดหมู่:นักการเมืองจากจังหวัดสงขลา
หมวดหมู่:รองนายกรัฐมนตรีไทย
หมวดหมู่:สมาชิกสภาร่างรัฐธรรมนูญไทย
หมวดหมู่:สมาชิกสภานิติบัญญัติแห่งชาติ
หมวดหมู่:สมาชิกสภาปฏิรูปแห่งชาติ
หมวดหมู่:นักการเมืองพรรคไทยรักไทย
หมวดหมู่:บุคคลจากโรงเรียนเตรียมอุดมศึกษา
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:บุคคลจากวิทยาลัยป้องกันราชอาณาจักร
หมวดหมู่:บุคคลจากสถาบันพระปกเกล้า
หมวดหมู่:บุคคลจากมหาวิทยาลัยปารีส
หมวดหมู่:บุคคลจากโรงเรียนมหาวชิราวุธ จังหวัดสงขลา
หมวดหมู่:กรรมการกฤษฎีกาไทย
หมวดหมู่:นายกสภามหาวิทยาลัยราชภัฏสงขลา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ภ.
หมวดหมู่:ผู้ได้รับเครื่องราชอิสริยาภรณ์ ต.จ.ว.
หมวดหมู่:ผู้ได้รับเหรียญ ร.ด.ม.(ศ)